Wall Street și-a revenit. Bursa americană a început să crească, după 3 zile de scăderi.
Bursa americană a început să crească, după trei zile consecutive de scăderi. Indicele S&P 500 a avut cea mai bună zi din ultimele trei luni. Companiile din IT au revenit pe creștere, după trei zile de scăderi rapide.
Misterioase sunt căile bursei. După trei zile de scăderi constante, Wall Street și-a revenit. Și a făcut-o cu stil.Indicele S&P 500, unul dintre cele mai importante din lume, a avut ieri cea mai bună zi din ultimele trei luni.Responsabile sunt tot marile companii din tehnologie și IT. Acțiunile Apple, Amazon sau Tesla au fost din nou pe verde și au tras în sus toată bursa americană. Dar Wall Street mai are de recuperat pierderile din precedentele trei zile, când tot giganții din tehnologie au scăzut brusc și au luat după ei restul bursei.Sam Stovall – analist financiar: "Cred că vedem o recuperare din reflex. Indicele S&P 500 s-a depreciat cu 7% în doar trei zile de tranzacționare. Cred că asta a fost prea mult, prea rapid“.